Nkaambo Nzi Ncomukambaukila Bantu Bajisi Kale Nkobakomba?
Twakajana kuti bantu banji bajisi kale nkobakomba balakkomana kubandika makani aamu Bbaibbele. Masimpe ngakuti, tulabalemeka bantu basyoma zyintu ziindene anzyotusyoma, alimwi tatubasungilizyi kutumvwida.
Notubandika makani aabukombi, tulasola kutobela lulayo lwamu Bbaibbele lwakucita oobo “amoyo mubombe alimwi abulemu kapati” kumuntu ngotubandika limwi. (1 Petulo 3:15) Tulizyi kuti bamwi inga baukaka mulumbe ngotubatolela. (Matayo 10:14) Nokuba boobo, tatuzyi muntu mbwanga waingula cita kuti twaambaula anguwe. Alimwi tulizyi kuti bukkale bwabantu bulacinca.
Mucikozyanyo, muntu ulakonzya kuti kabbaatidwe buzuba bumwi, pesi aciindi cimbi ulakonzya kuzumina calukkomano. Alimwi bantu balakonzya kujana mapenzi aakonzya kubapa kuba aluyandisisyo kumulumbe wamu Bbaibbele. Aboobo tulasola kubandika amuntu ziindi zinji.
lua_Latn bem_Latn bem_Latn bem_Latn